
REPUBLIKA HRVATSKA
KRAPINSKO ZAGORSKA ŽUPANIJA
       OPĆINA VELIKO TRGOVIŠĆE
     JEDINSTVENI UPRAVNI ODJEL
KLASA: 112-01/26-01/4 		  
URBROJ: 2140-30-01/05-26-3			  
Veliko Trgovišće,  12.08.2026.g

Pročelnica Jedinstvenog upravnog odjela općine Veliko Trgovišće, na temelju članka   19. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj:  br. 86/08, 61/11, 4/18, 96/18, 112/19 i 17/25– dalje: ZSN) objavljuje 

UPUTE I OBAVIJESTI KANDIDATIMA/KANDIDATKINJAMA 
koji podnose prijavu na 
natječaj za prijam u službu na određeno vrijeme
u Jedinstveni upravni odjel općine Veliko Trgovišće

OPIS POSLOVA RADNOG MJESTA:  VIŠI STRUČNI SURADNIK ZA FINANCIJE I RAČUNOVODSTVO


   OPIS   POSLOVA  I  ZADATAKA	 
- izrađuje nacrt proračuna i projekcije proračuna, izrađuje polugodišnji i godišnji izvještaj o izvršenju proračuna, obavlja  poslove praćenja likvidnosti proračuna i kontrole izvršavanja proračuna, vodi sve propisane evidencije  o izvršenju proračuna, izrađuje financijska  izvješća  i druge prateće dokumente, surađuje s proračunskim korisnicima  u izradi i izvršavanju proračuna, obavlja poslove likvidature, vrši analitičko knjiženje naplate prihoda, obavlja platni promet, sudjeluje u poslovima pripreme podataka  za provođenje postupaka prisilne naplate proračunskih prihoda,	 
- sudjeluje u financijskoj pripremi prijave, provedbe i praćenja projekata, 	 
- prati zakone i druge propise iz djelokruga radnog mjesta predlaže donošenje akata iz svog djelokruga rada,	 
- obavlja  i druge privremene i povremene poslove po potrebi iz djelokruga rada Upravnog tijela  po nalogu    pročelnika. 	 
STUPANJ SLOŽENOSTI POSLA	uključuje stalne složenije upravne i stručne poslove unutar upravnoga tijela
STUPANJ SAMOSTALNOSTI U RADU	uključuje obavljanje poslova uz redoviti nadzor i upute nadređenog službenika
STUPANJ STRUČNIH KOMUNIKACIJA	 Stalna stručna komunikacija uključuje komunikaciju unutar upravnog tijela te povremenu komunikaciju izvan upravnog tijela u svrhu prikupljanja  ili razmjene informacija
STUPANJ ODGOVORNOSTI  uključuje  odgovornost za materijalne resurse s kojima službenik radi te pravilnu i zakonitu primjenu utvrđenih postupaka i metoda rada



PODACI O PLAĆI: 

 Plaću službenika čini umnožak koeficijenta složenosti poslova radnog mjesta na koje je raspoređen i osnovice za obračun plaće, uvećan za 0,5% za svaku navršenu godinu radnog staža. Koeficijent radnog mjesta  Višeg stručnog suradnika za financije i računovodstvo	iznosi  2,2. Osnovicu za obračun plaće službenika u upravnim tijelima općine Veliko Trgovišće čini 55% prosječne bruto plaće isplaćene u gospodarstvu u RH isplaćene u prethodna tri mjeseca.
NAČIN OBAVLJANJA PRETHODNE PROVJERE ZNANJA I SPOSOBNOSTI KANDIDATA / KANDIDATKINJA:

Prethodnu provjeru znanja i sposobnosti kandidata / kandidatkinja provodi Povjerenstvo za provedbu natječaja imenovano od strane pročelnice Jedinstvenog upravnog  odjela, putem pisanog testiranja iz djelokruga radnog mjesta i intervjua. Prethodnoj provjeri znanja i sposobnosti mogu pristupiti samo kandidati / kandidatkinje koji ispunjavaju formalne uvjete natječaja.
Kandidatima će biti podijeljena pitanja za provjeru znanja iz djelokruga radnog mjesta  (10 pitanja). Na pisanoj provjeri kandidati mogu ostvariti od 1 do 10 bodova. Svaki točan odgovor nosi 1 bod.
Intervju se provodi  samo s kandidatima / kandidatkinjama  koji ostvare  najmanje   50% bodova  na provedenom pisanom testiranju. 
Vrijeme održavanja prethodne provjere znanja i sposobnosti objavit će se  najmanje 5  dana  prije održavanja provjere na web stranici općine  Veliko Trgovišće www.veliko-trgovisce.hr    i na oglasnoj ploči  općine Veliko Trgovišće.
Zbog zaštite osobnih podataka, kandidati koji ispunjavaju formalne uvjete natječaja će osobno biti obaviješteni putem e-mail adrese koju su obvezni kao kontakt naznačili u svojoj prijavi na  natječaj.

Pravni i drugi izvori za pripremanje kandidata za provjeru znanja i sposobnosti (pisano testiranje i intervju) jesu:

-Zakon o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20),
- Zakon o općem upravnom postupku („Narodne novine“ broj 47/09, 110/21).                         
 - Zakon o fiskalnoj odgovornosti („Narodne novine“ broj: 111/18, 83/23)
- Zakon o proračunu („Narodne novine“ broj: 144/21.)
- Zakon o financiranju jedinica lokalne samouprave („Narodne novine“ broj: 127/17, 138/20, 151/22, 114/23)
- Pravilnik o proračunskom računovodstvu i računskom planu („Narodne novine“ broj: 158/23, 154/24)
- Pravilnik o financijskom izvještavanju u proračunskom računovodstvu („Narodne novine“ broj: 37/22, 52/25)
- Statut općine Veliko Trgovišće („Službeni glasnik KZŽ“ broj:  23/09, 8/13, 6/18, 17/20, 8/21, 30/21  -  proč.tekst..).
								PROČELNICA
								Petra Lovrečić Lončar

